CELEX: 
Language: hr
Date: 2020-07-17 00:00:00
Title: DELEGIRANA UREDBA KOMISIJE (EU) …/... o dopuni Uredbe (EU) 2016/1011 Europskog parlamenta i Vijeća u pogledu minimalnog sadržaja objašnjenja o načinu na koji se okolišni, socijalni i upravljački čimbenici uzimaju u obzir u metodologiji referentnih vrijednosti

EUROPSKA
                            KOMISIJA
                                                     Bruxelles, 17.7.2020.
                                                     C(2020) 4748 final
                     DELEGIRANA UREDBA KOMISIJE (EU) …/...
                                        оd 17.7.2020.
   o dopuni Uredbe (EU) 2016/1011 Europskog parlamenta i Vijeća u pogledu minimalnog
      sadržaja objašnjenja o načinu na koji se okolišni, socijalni i upravljački čimbenici
                   uzimaju u obzir u metodologiji referentnih vrijednosti
                                  (Tekst značajan za EGP)
HR                                                                                         HR
 ---pagebreak---                                               OBRAZLOŽENJE
   1.        KONTEKST DELEGIRANOG AKTA
   1.1.      Opći kontekst
   Europska unija potpisala je 2015. Pariški klimatski sporazum. Pariškim klimatskim
   sporazumom utvrđuje se cilj jačanja odgovora na klimatske promjene, među ostalim
   usklađivanjem investicijskih tokova s nastojanjima usmjerenima na niske emisije stakleničkih
   plinova i razvoj otporan na klimatske promjene.
   U Komunikaciji o europskom zelenom planu potvrđuje se potreba za dugoročnim signalima
   kako bi se financijski tokovi i tokovi kapitala usmjerili u zelena ulaganja i kako bi se izbjegla
   neiskoristivost imovine. Ovim se delegiranim aktom doprinosi tom posebnom cilju. On se
   osim toga nadovezuje na raniji akcijski plan o financiranju održivog rasta iz ožujka 2018.
   kojim je donesena ambiciozna i sveobuhvatna strategija održivog financiranja s ciljem
   preusmjeravanja tokova kapitala prema održivim ulaganjima u interesu održivog i uključivog
   rasta.
   U širem kontekstu, europski zeleni plan odgovor je Europske unije na klimatske i okolišne
   izazove čije će prevladavanje biti presudna zadaća za ovu generaciju. Riječ je o novoj strategiji
   rasta koja ima za cilj preobraziti EU u pravedno i prosperitetno društvo s modernim, resursno
   učinkovitim i konkurentnim gospodarstvom u kojem 2050. više neće biti neto emisija stakleničkih
   plinova, koje štiti okoliš i zdravlje građana i u kojem je gospodarski rast odvojen od korištenja
   resursa. Budući da će većinu održivih ulaganja u sljedećem desetljeću morati osigurati
   poduzeća i kućanstva, ključno je dati jasne i dugoročne signale kako bi se ulagatelji usmjerili
   prema održivim ulaganjima.
   Uredbom (EU) 2016/1011 Europskog parlamenta i Vijeća1 (Uredba o referentnim
   vrijednostima) uvodi se zajednički okvir kako bi se osigurala točnost i cjelovitost referentnih
   vrijednosti na koje se upućuje u financijskim instrumentima, financijskim ugovorima ili
   investicijskim fondovima u Europskoj uniji. Time se tom uredbom pridonosi pravilnom
   funkcioniranju unutarnjeg tržišta i istodobno postiže visoka razina zaštite potrošača i
   ulagatelja.
   Komisija je 24. svibnja 2018. objavila svoj prijedlog za izmjenu Uredbe o referentnim
   vrijednostima, u skladu s akcijskim planom o financiranju održivog rasta, s ciljem utvrđivanja
   standarda za metodologiju referentnih vrijednosti za niske emisije ugljika u Uniji.
   Uredbom (EU) 2019/2089 Europskog parlamenta i Vijeća2 o izmjeni Uredbe o referentnim
   vrijednostima uvodi se nova kategorija referentnih vrijednosti, takozvane referentne
   vrijednosti EU-a za klimu (referentne vrijednosti EU-a za klimatsku tranziciju i referentne
   vrijednosti EU-a usklađene s Pariškim sporazumom) te objave povezane s održivosti za sve
   referentne vrijednosti.
   1.2.      Cilj Delegirane uredbe
   1
           Uredba (EU) 2016/1011 Europskog parlamenta i Vijeća od 8. lipnja 2016. o indeksima koji se
           upotrebljavaju kao referentne vrijednosti u financijskim instrumentima i financijskim ugovorima ili za
           mjerenje uspješnosti investicijskih fondova i o izmjeni direktiva 2008/48/EZ i 2014/17/EU te Uredbe
           (EU) br. 596/2014 (SL L 171, 29.6.2016., str. 1.).
   2
           Uredba (EU) 2019/2089 Europskog parlamenta i Vijeća od 27. studenoga 2019. o izmjeni Uredbe (EU)
           2016/1011 u pogledu referentnih vrijednosti EU-a za klimatsku tranziciju i referentnih vrijednosti EU-a
           usklađenih s Pariškim sporazumom te objavama u vezi s održivošću za referentne vrijednosti (SL L
           317, 9.12.2019., str. 17.).
HR                                                        1                                                        HR
 ---pagebreak---    Cilj je ove Delegirane uredbe utvrditi minimalni sadržaj objašnjenja o načinu na koji se
   okolišni, socijalni i upravljački čimbenici uzimaju u obzir u ključnim elementima
   metodologije referentnih vrijednosti za sve referentne vrijednosti, osim referentnih kamatnih
   stopa i referentnih vrijednosti deviznog tečaja, te standardni obrazac koji će se koristiti.
   1.3.      Pravni kontekst
   Ova Delegirana uredba temelji se na ovlasti iz članka 13. stavka 2.a Uredbe o referentnim
   vrijednostima.
   2.        SAVJETOVANJA PRIJE DONOŠENJA AKTA
   Komisija je u lipnju 2018. osnovala tehničku stručnu skupinu za održivo financiranje.
   Tehnička stručna skupina bila je među ostalim zadužena za davanje preporuka Komisiji u
   pogledu zahtjeva za objavu okolišnih, socijalnih i upravljačkih čimbenika u okviru izjave o
   referentnoj vrijednosti.
   U lipnju 2019. tehnička stručna skupina objavila je privremeno izvješće te pozvala na dostavu
   povratnih informacija tijekom ljeta 2019.
   Tehnička stručna skupina je 30. rujna 2019. objavila svoje završno izvješće. Završno izvješće
   dostupno                                            je                                       na
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Osoblje Komisije održalo je sastanke s dionicima u jesen 2019. i u prvoj polovini 2020. na
   kojima se razgovaralo o budućim delegiranim mjerama. U skladu s pravilima o boljoj
   regulativi nacrti delegiranih akata objavljeni su na portalu Bolja regulativa te se o njima
   moglo očitovati tijekom četiri tjedna, u travnju i svibnju 2020. U okviru savjetovanja
   zaprimljeno je ukupno 36 odgovora dionika. Nadalje, na sastanku stručne skupine Europskog
   odbora za vrijednosne papire u svibnju 2020. nacrti delegiranih akata predstavljeni su
   stručnjacima iz država članica te je o njima održana rasprava uz sudjelovanje promatrača iz
   Europskog parlamenta.
   3.        PROCJENA UČINKA
   U skladu s Uredbom o referentnim vrijednostima kako je izmijenjena Uredbom (EU)
   2019/2089 Komisija je ovlaštena utvrditi mjere za referentne vrijednosti povezane s
   održivosti. To se odnosi na tri teme: minimalne zahtjeve za izradu referentnih vrijednosti EU-
   a za klimatsku tranziciju i referentnih vrijednosti EU-a usklađenih s Pariškim sporazumom,
   minimalni sadržaj objašnjenja o načinu na koji se u ključnim elementima metodologije
   referentnih vrijednosti uzimaju u obzir okolišni, socijalni i upravljački čimbenici te
   informacije koje administrator referentnih vrijednosti treba pružiti u izjavi o referentnoj
   vrijednosti o načinu na koji se uzimaju u obzir okolišni, socijalni i upravljački čimbenici.
   Komisija je tehničku stručnu skupinu za održivo financiranje zadužila da izradi tehničke
   preporuke o sva tri aspekta. Tehnička stručna skupina objavila je u rujnu 2019. svoje završno
   izvješće o referentnim vrijednostima za klimu i objavama povezanima s okolišnim, socijalnim
   i upravljačkim čimbenicima tih referentnih vrijednosti nakon brojnih kontakata s dionicima u
   okviru okruglih stolova, radionica i šestotjednog poziva za prikupljanje povratnih informacija
   u ljeto 2019.
   Izvješće tehničke stručne skupine
   Završno izvješće tehničke stručne skupine sadržava skup minimalnih zahtjeva za izradu
   referentnih vrijednosti EU-a za klimatsku tranziciju i referentnih vrijednosti EU-a usklađenih
HR                                                  2                                              HR
 ---pagebreak---    s Pariškim sporazumom te minimalnih zahtjeva za objavu ekoloških, socijalnih i upravljačkih
   čimbenika koji bi se trebali primjenjivati na sve referentne vrijednosti, uz neke iznimke.
   Komisija je razmotrila sve doprinose, uključujući izvješće tehničke stručne skupine i
   odgovore na poziv tehničke stručne skupine za prikupljanje povratnih informacija te
   informacije koje je Komisija primila od dionika u okviru bilateralnih sastanaka i
   konferencijskih poziva.
   Iako se Komisija općenito slaže s pristupom tehničke stručne skupine, delegirani akti ipak u
   više aspekata odstupaju od tog izvješća, posebno kada je riječ o zahtjevima za objavu
   okolišnih, socijalnih i upravljačkih čimbenika. Cilj je racionalizirati i pojednostavniti pristup
   tehničke stručne skupine te pojasniti pokazatelje i informacije koje administratori referentnih
   vrijednosti trebaju objaviti. Izmjene su jednostavno formulirane te se njima pojašnjavaju
   tehničke preporuke koje je iznijela tehnička stručna skupina i povećava transparentnost, a
   administratorima referentnih vrijednosti omogućuje veća predvidivost.
   Pri utvrđivanju minimalnih kriterija za izradu referentnih vrijednosti EU-a za klimatsku
   tranziciju i referentnih vrijednosti EU-a usklađenih s Pariškim sporazumom te zahtjeva za
   objavu okolišnih, socijalnih i upravljačkih čimbenika Komisija je vodila računa o općem
   načelu proporcionalnosti, ali je omogućila i određenu fleksibilnost administratorima
   referentnih vrijednosti.
   Proporcionalnost
   Delegiranim aktima pobliže se utvrđuju ovlasti u pogledu novih referentnih vrijednosti EU-a
   za klimu i zahtjeva za objavu okolišnih, socijalnih i upravljačkih čimbenika sadržanih u
   Uredbi o referentnim vrijednostima, čime se osigurava njezina proporcionalna primjena.
   Uzimajući u obzir izvješće tehničke stručne skupine i povratne informacije dionika, Komisija
   je željela uvesti proporcionalan pristup minimalnim zahtjevima za izradu referentnih
   vrijednosti EU-a za klimatsku tranziciju i referentnih vrijednosti EU-a usklađenih s Pariškim
   sporazumom te minimalnim zahtjevima za objavu okolišnih, socijalnih i upravljačkih
   čimbenika koji se primjenjuju na administratore referentnih vrijednosti.
   U skladu s ovlastima iz Uredbe o referentnim vrijednostima Komisija smatra da je potrebno
   napraviti razliku između zahtjeva za objavu okolišnih, socijalnih i upravljačkih čimbenika s
   obzirom na metodologiju i zahtjeva za objavu okolišnih, socijalnih i upravljačkih čimbenika u
   izjavi o referentnoj vrijednosti jer se njima ne ostvaruju isti ciljevi za ulagatelje.
   Administratori referentnih vrijednosti trenutačno nisu obvezni objavljivati popis okolišnih,
   socijalnih i upravljačkih čimbenika, ali neki to već čine u takozvanim „informativnim
   obrascima”. Stoga taj postupak neće svima biti novost. Komisijin je cilj postići maksimalnu
   prilagodbu postojećim tržišnim praksama i pokazateljima kako bi se izbjegli nerazmjerni
   troškovi. Stoga se okolišni, socijalni i upravljački čimbenici temelje na preporuci iz izvješća
   tehničke stručne skupine o kojem je obavljeno opsežno savjetovanje na tržištu. Komisija osim
   toga predlaže da se pristup koji je predložila stručna skupina još doradi, posebno kako bi se
   racionalizirao popis okolišnih, socijalnih i upravljačkih čimbenika koji se objavljuju,
   pojednostavnila terminologija i prema potrebi uputilo na međunarodne standarde, ugovore i
   konvencije.
   Nadalje, Komisija ne namjerava zahtijevati objavljivanje rejtinga prema okolišnim, socijalnim
   i upravljačkim kriterijima za sve referentne vrijednosti jer je to predmet paralelnih aktivnosti
   povezanih s akcijskim planom o održivom financiranju.
   Naposljetku, iako se u izvješću tehničke stručne skupine preporučuje upotreba „omjera
   zelenih i smeđih aktivnosti”, taj parametar nije uključen u delegirane akte jer ti pojmovi još
HR                                                  3                                                HR
 ---pagebreak---    nisu definirani na razini EU-a te se razmatraju u okviru paralelnih aktivnosti u vezi s
   predstojećom Uredbom o taksonomiji.
   Fleksibilnost
   U okviru zahtjeva utvrđenih u delegiranim aktima u pogledu minimalnih standarda za
   referentne vrijednosti EU-a za klimatsku tranziciju i referentne vrijednosti EU-a usklađene s
   Pariškim sporazumom ostavlja se određena fleksibilnost u oblikovanju metodologije
   referentnih vrijednosti kako bi se tržištu ostavilo prostora da razvije inovativne strategije i
   prilagodi se posebnim potrebama ulagatelja.
   Na temelju delegiranog akta o minimalnom sadržaju objašnjenja o načinu na koji se okolišni,
   socijalni i upravljački čimbenici uzimaju u obzir u metodologiji referentnih vrijednosti
   administratori referentnih vrijednosti trebali bi izvješćivati samo o okolišnim, socijalnim i
   upravljačkim čimbenicima kojima ostvaruju okolišne, socijalne i upravljačke ciljeve i o tome
   kako to čine.
   Naposljetku, kada je riječ o delegiranom aktu o izjavi o referentnoj vrijednosti, zahtjevi se ne
   primjenjuju na administratore referentnih vrijednosti koji ne ostvaruju okolišne, socijalne i
   upravljačke ciljeve ako to izričito navedu u odgovarajućem predlošku priloženom izjavi o
   referentnoj vrijednosti.
   3.1.      Analiza troškova i koristi
   U jednom od delegiranih akata navode se minimalni standardi za izradu referentnih
   vrijednosti EU-a za klimatsku tranziciju i referentnih vrijednosti EU-a usklađenih s Pariškim
   sporazumom. Te su referentne vrijednosti dobrovoljne oznake i stoga se zahtjevi navedeni u
   pripadajućem delegiranom aktu primjenjuju samo na administratore referentnih vrijednosti
   koji se odluče primjenjivati ta pravila. Budući da se delegiranim aktom utvrđuju minimalni
   standardi, administratori referentnih vrijednosti imat će određenu fleksibilnost u njihovoj
   izradi kako bi se ograničili troškovi usklađivanja. Općenito, tim bi se pristupom osigurala
   jasna i usklađena pravila za izradu takvih referentnih vrijednosti, čime bi se omogućilo
   smanjenje troškova razvoja internih politika, ali i ostavilo prostora za razvoj inovativnih
   strategija na tržištu te zadovoljila potražnja ulagatelja koji žele provoditi klimatski osviještene
   strategije ulaganja.
   Za dva delegirana akta, tj. delegirani akt o minimalnim objavama o metodologiji i delegirani
   akt o minimalnim zahtjevima za objavu okolišnih, socijalnih i upravljačkih čimbenika u izjavi
   o referentnoj vrijednosti, administratori referentnih vrijednosti morat će prilagoditi svoju
   informatičku infrastrukturu novom toku informacija i zahtjevima za objavu. Valja naglasiti da
   je na tržištu već uobičajena praksa da administratori referentnih vrijednosti objavljuju
   informacije o okolišnim, socijalnim i upravljačkim čimbenicima u takozvanim
   „informativnim obrascima”, pa se očekuje da bi troškovi usklađivanja s novim pravilima bili
   ograničeni.
   Informacije o okolišnim, socijalnim i upravljačkim čimbenicima koje objavljuju
   administratori referentnih vrijednosti poboljšat će usporedivost među referentnim
   vrijednostima i osigurati jasnoću ulagateljima koji žele provoditi informirana ulaganja
   povezana s klimom.
   3.2.      Supsidijarnost
   Uredba o referentnim vrijednostima u cijelosti je obvezujuća i izravno se primjenjuje u svim
   državama članicama. Uredba o referentnim vrijednostima sadržava prijelazno razdoblje za
   ključne referentne vrijednosti i za referentne vrijednosti trećih zemalja, koje se mogu i dalje
HR                                                   4                                                 HR
 ---pagebreak---    koristiti u Uniji bez odobrenja do kraja 2021. Pravna osnova Uredbe o referentnim
   vrijednostima je članak 114. Ugovora o funkcioniranju Europske unije i sve izmjene te uredbe
   moraju biti u skladu s tom pravnom osnovom.
   Sve više ulagatelja odlučuje se za strategije ulaganja s niskim emisijama ugljika te
   upotrebljavaju referentne vrijednosti za niske emisije ugljika kao mjerilo uspješnosti portfelja
   ulaganja.
   Kako bi se održalo pravilno funkcioniranje unutarnjeg tržišta na korist ulagatelja i osigurala
   visoka razina zaštite potrošača i ulagatelja, izmijenjenom Uredbom o referentnim
   vrijednostima uvodi se regulatorni okvir kojim se utvrđuju minimalni zahtjevi za referentne
   vrijednosti EU-a za klimatsku tranziciju i referentne vrijednosti EU-a usklađene s Pariškim
   sporazumom na razini Unije. Utvrđivanjem referentnih vrijednosti EU-a za klimatsku
   tranziciju i referentnih vrijednosti EU-a usklađenih s Pariškim sporazumom utemeljenih na
   metodologiji povezanoj s obvezama iz Pariškog sporazuma u pogledu emisija ugljika
   pridonijet će se transparentnosti i pomoći u sprečavanju manipulativnog zelenog marketinga.
   U nedostatku usklađenog okvira kojim bi se osigurale točnost i cjelovitost glavnih kategorija
   referentnih vrijednosti za niske emisije ugljika koje se upotrebljavaju u pojedinačnim ili
   zajedničkim investicijskim portfeljima, vjerojatno je da će razlike u pristupima država članica
   stvoriti prepreke za neometano funkcioniranje unutarnjeg tržišta.
   4.        PRAVNI ELEMENTI DELEGIRANOG AKTA
   Pravo na donošenje delegiranih akata predviđeno je u članku 49. Uredbe (EU) 2016/1011.
            Članak 1. se odnosi na objašnjenje načina na koji se okolišni, socijalni i upravljački
             čimbenici uzimaju u obzir u metodologiji referentnih vrijednosti.
            U članku 2. pojašnjava se kada administratori referentnih vrijednosti moraju ažurirati
             predložak za metodologiju referentnih vrijednosti.
HR                                                 5                                                HR
 ---pagebreak---                           DELEGIRANA UREDBA KOMISIJE (EU) …/...
                                              оd 17.7.2020.
    o dopuni Uredbe (EU) 2016/1011 Europskog parlamenta i Vijeća u pogledu minimalnog
       sadržaja objašnjenja o načinu na koji se okolišni, socijalni i upravljački čimbenici
                       uzimaju u obzir u metodologiji referentnih vrijednosti
                                         (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1011 Europskog parlamenta i Vijeća od 8. lipnja 2016. o
   indeksima koji se upotrebljavaju kao referentne vrijednosti u financijskim instrumentima i
   financijskim ugovorima ili za mjerenje uspješnosti investicijskih fondova i o izmjeni direktiva
   2008/48/EZ i 2014/17/EU te Uredbe (EU) br. 596/20143, a posebno njezin članak 13.
   stavak 2.a,
   budući da:
   (1)     Pariškim klimatskim sporazumom donesenim na temelju Okvirne konvencije
           Ujedinjenih naroda o klimatskim promjenama, koji je Unija odobrila
           5. listopada 2016.4 („Pariški sporazum”), nastoji se snažnije odgovoriti na klimatske
           promjene, među ostalim usklađivanjem investicijskih tokova s nastojanjima
           usmjerenima na niske emisije stakleničkih plinova i razvoj otporan na klimatske
           promjene.
   (2)     Komisija je 11. prosinca 2019. donijela Komunikaciju Europskom parlamentu,
           Europskom vijeću, Vijeću, Europskom gospodarskom i socijalnom odboru i Odboru
           regija pod naslovom „Europski zeleni plan”5. Europski zeleni plan je nova strategija
           rasta čiji je cilj preobraziti Uniju u pravedno i prosperitetno društvo s modernim,
           resursno učinkovitim i konkurentnim gospodarstvom u kojem 2050. neće biti neto
           emisija stakleničkih plinova i u kojem gospodarski rast nije povezan s upotrebom
           resursa. Za njegovu je provedbu potrebno ulagateljima poslati jasne dugoročne signale
           kako bi se izbjegla neiskoristivost imovine i osiguralo održivo financiranje.
   (3)     Uredbom (EU) 2016/1011 zahtijeva se da administratori referentnih vrijednosti za
           svaku pruženu i objavljenu referentnu vrijednost objasne kako se u ključnim
           elementima metodologije referentnih vrijednosti uzimaju u obzir okolišni, socijalni i
           upravljački čimbenici.
   (4)     Kada bi se za svaku referentnu vrijednost ili obitelj referentnih vrijednosti različito
           formulirala objašnjenja o tome kako se u ključnim elementima metodologije
           referentnih vrijednosti uzimaju u obzir okolišni, socijalni i upravljački čimbenici,
   3
           SL L 171, 29.6.2016., str. 1.
   4
           Odluka Vijeća (EU) 2016/1841 od 5. listopada 2016. o sklapanju, u ime Europske unije, Pariškog
           sporazuma donesenoga u sklopu Okvirne konvencije Ujedinjenih naroda o klimatskim promjenama (SL
           L 282, 19.10.2016., str. 1.).
   5
           COM(2019) 640 final.
HR                                                   6                                                     HR
 ---pagebreak---          otežala bi se usporedivost među referentnim vrijednostima i nastale bi nejasnoće u
         pogledu područja primjene i ciljeva okolišnih, socijalnih i upravljačkih čimbenika.
         Stoga je potrebno utvrditi minimalni sadržaj takvih objašnjenja i predložak koji će se
         koristiti.
   (5)   Kako bi se informacije za ulagatelje bolje prilagodile, pri utvrđivanju zahtjeva za
         objašnjenje načina na koji se okolišni, socijalni i upravljački čimbenici uzimaju u
         obzir u ključnim elementima metodologije u svakoj pruženoj i objavljenoj referentnoj
         vrijednosti ili obitelji referentnih vrijednosti trebala bi se uzeti u obzir vezana imovina
         na kojoj se referentne vrijednosti temelje. Ova se Uredba ne bi trebala primjenjivati na
         referentne vrijednosti koje nemaju vezanu imovinu koja utječe na klimatske promjene,
         kao što su referentne kamatne stope i referentne vrijednosti deviznog tečaja. U skladu
         s člankom 19. Uredbe (EU) 2016/1011 ova se Uredba ne bi trebala primjenjivati na
         robne referentne vrijednosti.
   (6)   Objašnjenje o načinu na koji se okolišni, socijalni i upravljački čimbenici uzimaju u
         obzir u ključnim elementima metodologije referentnih vrijednosti trebalo bi pružiti na
         temelju agregirane ponderirane prosječne vrijednosti i ne bi ga trebalo navoditi za
         svaku sastavnicu referentnih vrijednosti. Kada je to relevantno i primjereno,
         administratori referentnih vrijednosti trebali bi imati mogućnost pružiti dodatne
         informacije o okolišnim, socijalnim i upravljačkim čimbenicima.
   (7)   Kako bi korisnici referentnih vrijednosti dobili točne i ažurne informacije,
         administratori referentnih vrijednosti trebali bi ažurirati informacije pružene u
         predlošku u skladu s promjenama metodologije te navesti razlog i datum ažuriranja
         informacija.
   (8)   Kako bi se ulagateljima omogućila maksimalna transparentnost, administratori
         referentnih vrijednosti trebali bi jasno navesti ostvaruju li okolišne, socijalne i
         upravljačke ciljeve,
   DONIJELA JE OVU UREDBU:
                                                    Članak 1.
      Objašnjenje o načinu na koji se okolišni, socijalni i upravljački čimbenici uzimaju u
                             obzir u metodologiji referentnih vrijednosti
   1.       Administratori referentnih vrijednosti objašnjavaju, koristeći predložak utvrđen u
            Prilogu ovoj Uredbi, koje su okolišne, socijalne i upravljačke čimbenike iz Priloga II.
            Delegiranoj uredbi Komisije (EU) …/… [Ured za publikacije: unijeti upućivanje na
            Delegiranu uredbu Komisije o dopuni Uredbe (EU) 2016/1011 Europskog
            parlamenta i Vijeća u pogledu objašnjenja u izjavi o referentnoj vrijednosti o načinu
            na koji se okolišni, socijalni i upravljački čimbenici uzimaju u obzir u svakoj
            pruženoj i objavljenoj referentnoj vrijednosti]6 uzeli u obzir pri oblikovanju
            metodologije referentnih vrijednosti. Osim toga, objašnjavaju kako se ti čimbenici
            uzimaju u obzir u ključnim elementima te metodologije, uključujući odabir vezane
            imovine, čimbenike za ponderiranje, parametre i procjene.
            Zahtjev iz prvog podstavka ne primjenjuje se na robne referentne vrijednosti.
   6
          Delegirana uredba Komisije (EU) …/… od … o dopuni Uredbe (EU) 2016/1011 Europskog parlamenta
          i Vijeća u pogledu objašnjenja u izjavi o referentnoj vrijednosti o načinu na koji se okolišni, socijalni i
          upravljački čimbenici uzimaju u obzir u svakoj pruženoj i objavljenoj referentnoj vrijednosti (SL L …,
          …, str. …).
HR                                                       7                                                            HR
 ---pagebreak---    2.       Za pojedinačne referentne vrijednosti administratori referentnih vrijednosti mogu
            umjesto pružanja svih informacija koje se zahtijevaju u predlošku u Prilogu ovoj
            Uredbi u objašnjenju navesti poveznicu na internetsku stranicu koja sadržava sve te
            informacije.
   3.       Ako referentne vrijednosti sadržavaju više vrsta vezane imovine, administratori
            referentnih vrijednosti za svaku vrstu vezane imovine objašnjavaju kako se u
            referentnim vrijednostima uzimaju u obzir okolišni, socijalni i upravljački čimbenici.
   4.       Administratori referentnih vrijednosti mogu u objašnjenje uključiti dodatne okolišne,
            socijalne i upravljačke čimbenike i povezane informacije.
   5.       Administratori referentnih vrijednosti u objašnjenju jasno navode ostvaruju li
            okolišne, socijalne i upravljačke ciljeve.
   6.       Administratori referentnih vrijednosti u objašnjenju navode upućivanje na izvore
            podataka i standarde upotrijebljene za svaki objavljeni okolišni, socijalni i
            upravljački čimbenik.
                                               Članak 2.
                                       Ažuriranje objašnjenja
   Administratori referentnih vrijednosti ažuriraju objašnjenje svaki put kada se promijeni
   metodologija, a najmanje jedanput godišnje. Oni navode razloge ažuriranja.
                                               Članak 3.
                                    Stupanje na snagu i primjena
   Ova Uredba stupa na snagu dvadesetog dana od dana objave u Službenom listu Europske
   unije.
   Ova je Uredba u cijelosti obvezujuća i izravno se primjenjuje u svim državama članicama.
   Sastavljeno u Bruxellesu 17.7.2020.
                                                 Za Komisiju
                                                 Predsjednica
                                                 Ursula VON DER LEYEN
HR                                                  8                                              HR
 ---documentbreak---                             EUROPSKA
                            KOMISIJA
                                                     Bruxelles, 17.7.2020.
                                                     C(2020) 4748 final
                                                     ANNEX
                                         PRILOG
                     DELEGIRANOJ UREDBI KOMISIJE (EU) .../...
   o dopuni Uredbe (EU) 2016/1011 Europskog parlamenta i Vijeća u pogledu minimalnog
      sadržaja objašnjenja o načinu na koji se okolišni, socijalni i upravljački čimbenici
                   uzimaju u obzir u metodologiji referentnih vrijednosti
HR                                                                                         HR
 ---pagebreak---                                                         PRILOG
          PREDLOŽAK ZA OBJAŠENJENJE O NAČINU NA KOJI SE U KLJUČNIM
      ELEMENTIMA METODOLOGIJE REFERENTNIH VRIJEDNOSTI UZIMAJU U
                   OBZIR OKOLIŠNI, SOCIJALNI I UPRAVLJAČKI ČIMBENICI
            OBJAŠNJENJE O NAČINU NA KOJI SE U KLJUČNIM ELEMENTIMA
            METODOLOGIJE REFERENTNIH VRIJEDNOSTI UZIMAJU U OBZIR
                        OKOLIŠNI, SOCIJALNI I UPRAVLJAČKI ČIMBENICI
   Točka 1. Ime administratora referentnih vrijednosti
   Točka 2. Vrsta referentne vrijednosti ili obitelji
   referentnih vrijednosti
   Odaberite relevantnu vezanu imovinu s popisa u
   Prilogu II. Delegiranoj uredbi Komisije (EU)
   …/…[Ured za publikacije: unijeti upućivanje na
   Delegiranu uredbu Komisije o dopuni Uredbe (EU)
   2016/1011 Europskog parlamenta i Vijeća u pogledu
   objašnjenja u izjavi o referentnoj vrijednosti o načinu
   na koji se okolišni, socijalni i upravljački čimbenici
   uzimaju u obzir u svakoj pruženoj i objavljenoj
   referentnoj vrijednosti].
   Točka 3. Naziv referentne vrijednosti ili obitelji
   referentnih vrijednosti
   Točka 4. Uzimaju li se u metodologiji za referentnu        □ Da □ Ne
   vrijednost ili obitelj referentnih vrijednosti okolišni,
   socijalni i upravljački čimbenici?
   Točka 5. Ako je odgovor na točku 4. potvrdan, navedite u nastavku za svaku obitelj referentnih vrijednosti
   okolišne, socijalne i upravljačke čimbenike koji se uzimaju u obzir u metodologiji referentnih vrijednosti,
   uzimajući u obzir okolišne, socijalne i upravljačke čimbenike iz Priloga II. Delegiranoj uredbi Komisije (EU)
   …/…[Ured za publikacije: unijeti upućivanje na Delegiranu uredbu Komisije o dopuni Uredbe (EU) 2016/1011
   Europskog parlamenta i Vijeća u pogledu objašnjenja u izjavi o referentnoj vrijednosti o načinu na koji se
   okolišni, socijalni i upravljački čimbenici uzimaju u obzir u svakoj pruženoj i objavljenoj referentnoj
   vrijednosti].
   Objasnite kako se ti okolišni, socijalni i upravljački čimbenici koriste za odabir, ponderiranje ili isključenje
   vezane imovine.
   Okolišni, socijalni i upravljački čimbenici objavljuju se kao agregirana ponderirana prosječna vrijednost na
   razini obitelji referentnih vrijednosti.
   (a) Popis okolišnih čimbenika koji su uzeti u obzir:                Odabir, ponderiranje ili isključenje:
   (b) Popis socijalnih čimbenika koji su uzeti u obzir:               Odabir, ponderiranje ili isključenje:
   (c) Popis upravljačkih čimbenika koji su uzeti u obzir:             Odabir, ponderiranje ili isključenje:
   Točka 6. Ako je odgovor na točku 4. potvrdan, navedite u nastavku za svaku referentnu vrijednost okolišne,
   socijalne i upravljačke čimbenike koji se uzimaju u obzir u metodologiji referentnih vrijednosti, uzimajući u
   obzir okolišne, socijalne i upravljačke čimbenike iz Priloga II. Delegiranoj uredbi Komisije (EU) …/…[[Ured za
HR                                                          1                                                       HR
 ---pagebreak---    publikacije: unijeti upućivanje na Delegiranu uredbu Komisije o dopuni Uredbe (EU) 2016/1011 Europskog
   parlamenta i Vijeća u pogledu objašnjenja u izjavi o referentnoj vrijednosti o načinu na koji se okolišni, socijalni
   i upravljački čimbenici uzimaju u obzir u svakoj pruženoj i objavljenoj referentnoj vrijednosti], ovisno o vrsti
   predmetne relevantne vezane imovine.
   Objasnite kako se ti okolišni, socijalni i upravljački čimbenici koriste za odabir, ponderiranje ili isključenje
   vezane imovine.
   Okolišni, socijalni i upravljački čimbenici ne objavljuju se za svaku sastavnicu referentne vrijednosti nego kao
   agregirana ponderirana prosječna vrijednost referentne vrijednosti.
   Sve te informacije mogu se umjesto toga pružiti i navođenjem poveznice na internetsku stranicu administratora
   referentnih vrijednosti u ovom objašnjenju. Informacije na internetskoj stranici moraju biti lako dostupne.
   Administratori referentnih vrijednosti vode računa o tome da informacije objavljene na njihovoj internetskoj
   stranici budu dostupne tijekom razdoblja od pet godina.
   (a) Popis okolišnih čimbenika koji su uzeti u obzir:                Odabir, ponderiranje ili isključenje:
   (b) Popis socijalnih čimbenika koji su uzeti u obzir:               Odabir, ponderiranje ili isključenje:
   (c) Popis upravljačkih čimbenika koji su uzeti u obzir:             Odabir, ponderiranje ili isključenje:
   Poveznica na informacije o okolišnim, socijalnim i
   upravljačkim čimbenicima za svaku referentnu
   vrijednost:
   Točka 7. Upotrijebljeni podaci i standardi
   (a) Unos podataka
   i. Navedite temelje li se podaci na unutarnjim ili
   vanjskim izvješćima, modelima i izvorima.
   ii. Ako se podaci temelje na vanjskim izvješćima,
   modelima ili izvorima, navedite treću osobu koja je
   pružila podatke.
   (b) Provjera i kvaliteta podataka
   Opišite kako se provjeravaju podaci i kako se
   osigurava kvaliteta podataka.
   (c) Referentni standardi
   Opišite međunarodne standarde koji se upotrebljavaju
   u metodologiji referentnih vrijednosti.
   Datum posljednjeg ažuriranja informacija i razlog
   ažuriranja:
HR                                                         2                                                            HR